**Tilbudsindhentning i forbindelse med indkøb af analyse vedr. miljøvurdering og emballageflows i e-handelen i Danmark.**

# FORMÅL

Miljøstyrelsen (herefter ordregiver) skal have udført en opgave vedrørende Miljøvurdering og emballageflows i e-handel i Danmark.

Ordregiver inviterer alle interesserede virksomheder til at afgive tilbud på løsning af opgaven.

# OPGAVENS OMFANG

Annonceringen omfatter indkøb af Analyse vedr. Miljøvurdering og emballageflows i e-handelen i Danmark. Opgaven er nærmere beskrevet i bilag 1.

# PERSONDATA

Ordregiver behandler personoplysninger i forbindelse med indhentelse af tilbud, typisk kontaktoplysninger for en eller flere medarbejdere hos tilbudsgiver. Databeskyttelsesforordningen giver rettigheder til de registrerede, og ordregivers behandling af personoplysninger er beskrevet i privatlivspolitikken på <https://mim.dk/ministeriet/om-ministeriet/privatlivspolitik/>.

Tilbudsgiver bedes sammen med tilbuddet indgive en erklæring om underretning om behandling af personoplysninger i forbindelse med tilbudsindhentningen, jf. bilag 3. Erklæringen skal udfyldes og underskrives af tilbudsgiver.

# PROCEDURE FOR ANNONCERINGEN

Ordregiver annoncerer opgaven i overensstemmelse med udbudslovens afsnit V, da ordregiver har vurderet, at der er tale om en kontrakt, der ikke har klar grænseoverskridende interesse.

Der er tilrettelagt nedenstående proces for afgivelse af tilbud.

## Materiale til tilbudsindhentningen

Materialet sendes til tilbudsgiverne på det beskrevne tidspunkt i pkt. 8. Tidsplan.

Materialet, der danner grundlag for afgivelse af tilbud, består af følgende:

Opfordringsbrev (dette dokument)

* Bilag 1 - Opgavebeskrivelse – Miljøvurdering og emballageflows i e-handelen i Danmark
* Bilag 2 - Kontraktudkast - Miljøvurdering og emballageflows i e-handelen i Danmark
* Bilag 3 - Erklæring om persondataunderretning - Miljøvurdering og emballageflows i e-handelen i Danmark
* Bilag 4 - Sikkerhedsbilag - Miljøvurdering og emballageflows i e-handelen i Danmark

## Udvælgelse

Ansøger skal aflevere masimalt 5 A4 sider inklusiv kompetencebeskrivelser for nøglemedarbejdere og referencer, som er masimalt 5 år gamle.

Ordregiver udvælger 2 tilbudsgivere til at afgive tilbud på baggrund af nedenstående udvælgelseskriterier.

Følgende tillægges positiv betydning i udvælgelsen:

* Dokumenteret erfaring i teamet (vægtes 45%)
  + Branche og materiale-kendskab inden for transport og emballage er nødvendigt for at kunne formulere troværdige og virkelighedsnære hypoteser og antagelser. Tilbudsgiver skal have forhåndskendskab til hvilke aktører (virksomheder eller/og organisationer mv.), som kan bidrage med en nuanceret viden til opgaveløsningen.
  + Erfaring med miljøvurdering herunder livcyklusanalyse eller tilsvarende metoder
  + Erfaring med dataindsamling igennem interviews eller spørgeskema som kan omsættes til kvantitative estimater for markedsvilkår (i dette projekt forstået som materiale-forbrug og anvendelse for e-handelen i Danmark)
  + Erfaring med markedsundersøgelse, fremskrivning og økonomisk konsekvensanalyser
  + Oplysning om evt. underleverandører
* Metodeovervejelser (vægtes 30%)
  + Første oplæg for ressourcefordeling imellem opgaver
  + Hvilke kildetyper (interview, spørgeskema, litteraturstudie, statistikker, markedsundersøgelse) forventes inddraget i de forskellige opgaver og med hvilket forventet output?
  + Hvor mange aktører forventes inddraget i projektets delopgaver?
* Tidsplan (vægtes 15%)
  + Oplysning om mulighed for hurtig aflevering af delopgaver (grov tidsplan) vægtes positivt
  + Oplysning om timepriser for nøglemedarbejder samt fordeling for deres forventede deltagelse i projektet
* Pris (vægtes 5%)
  + Oplysning om tilbudspris, dog maksimalt 380.000 kr.

## Afgivelse af tilbud

Tilbudsgiver skal udarbejde et skriftligt tilbud. Der kan kun afgives ét tilbud pr. tilbudsgiver.

Tilbuddet må maksimalt udgøre 15 sider eksklusiv CVer for nøglemedarbejder. Sider ud over det maksimale antal vil ikke indgå i evalueringen. I det tilfælde, at der afleveres mere end det angivne antal sider, vil der alene blive lagt vægt på de første 15 sider.

Tilbud skal være modtaget senest på det beskrevne tidspunkt i pkt. 8. Tidsplan. Tilbud modtaget efter dette tidspunkt vil ikke blive taget i betragtning.

Tilbud skal sendes skriftligt til Helle Antvorskov.

Tilbuddet skal indeholde beskrivelser i forhold til nedenstående kriterier for tildeling, og det er de punkter, som tilbuddene efterfølgende vil blive vurderet på baggrund af.

Tilbudsmaterialet skal være på dansk eller engelsk.

Tilbudsgiver skal vedstå sit tilbud i 2 måned regnet fra tilbudsfristen.

Tilbudsgivers omkostninger forbundet med at afgive tilbuddet er ordregiver uvedkommende, herunder også hvis ordregiver måtte beslutte at aflyse annonceringen uden tildeling af kontrakt.

Ordregiver er ikke forpligtet til at tilbagelevere tilbuddet til tilbudsgiver.

## Forhandling

Ordregiver forbeholder sig retten til at forhandle på baggrund af de modtagne tilbud, hvis ordregiver vurderer, at der er behov herfor.

## **Tildeling**

Opgaven har et maks. budget på 380.000 kr. ekskl. moms. Tilbud over dette budget vil blive afvist.

Ordregiver vil i forbindelse med tildelingen af kontrakten lægge følgende kriterier for tildeling til grund:

* Tilbuds kvalitet - velbeskrevet fremgangsmåde, realistisk, gennemarbejdet (vægtes 60%)

Opgaveløsning - Tilbudsgiver skal beskrive, hvordan denne vil gribe opgaven an, samt beskrive en plan for projektets gennemførelse, herunder løsningsforslag, fremgangsmåde og metode der vil blive brugt til løsningen af de konkrete dele af undersøgelsen. Planen skal indeholde en beskrivelse af datagrundlag og forventet anvendelse af kilder. Det tillægges positiv betydning i vurdering af kriteriet, i hvor høj grad beskrivelsen opfylder ordregivers behov, som beskrevet i kravsspecifikationen. Det tillægges desuden positiv betydning, i hvor høj grad opgavebeskrivelsen demonstrerer opgaveforståelse og beskriver forslag til datagrundlag og relevante aktører. Følgende vægtes særligt positivt i tilbudsevalueringen: Omfang og beskrivelse af arbejdspakkerne samt beskrivelse af kvalitetssikring i opgaveløsningen.

* Dokumenteret erfaring i teamet (vægtes 30%)

Tilbudsgiver skal sende CV’er indeholdende de relevante faglige kvalifikationer og erfaringer for deltagerne i det team, der skal stå for opgavens løsning. Der bør afleveres mellem tre og fem CV’er af maksimalt to A4-side hver. Dette dokument er udarbejdet med udgangspunkt i skabelonen fra Rådgivningsenheden - Statens indkøb Desuden skal tilbudsgiver sende en oversigt over, hvor mange timer hver medarbejder vil bruge på projektet, samt hvilke opgaver hver medarbejder vil arbejde med. Det vægtes positivt, at det udførende team har erfaring, som beskrevet under punkt 4.2 Udvælgelse.

* Tidsplan (vægtes 5%)

Tilbudsgiver skal beskrive en detaljeret, robust og realistisk arbejds- og tidsplan, der bl.a. skal indeholde opstartsmøde, statusmøder og et overleveringsmøde, hvor sidstnævnte ligger kort efter den endelige levering, hvori alle leverancer gennemgås. Arbejds- og tidsplan skal tage udgangspunkt i, at den samlede endelige rapport skal leveres til ordregiver senest 5. december 2022 kl. 12:00.

* Pris (vægtes 5%)

Der skal i tilbuddet udarbejdes en økonomisk oversigt, hvor det fremgår tydeligt, hvad de tildelte midler allokkeres til, herunder medarbejdere (timepriser), projektledelse m.m. Den samlede økonomi må ikke overstige den økonomiske ramme på 380.000DKK (ekskl. moms). Tilbud over denne beløbsramme vil ikke blive taget i betragtning.

# TILBUDSEVALUERING

Efter tilbudsfristens udløb, vil der blive foretaget en evaluering af indholdet af de modtagne tilbud, og på baggrund af de angivne kriterier ovenfor besluttes det, hvilken tilbudsgiver der skal have tildelt kontrakten.

Der vil være tale om en samlet vurdering af de ovenfor anførte kriterier.

Alle tilbudsgivere vil blive underrettet samtidig og hurtigst muligt om, hvilken afgørelse der er truffet angående tildeling af kontrakten. Ordregiver planlægger at indgå kontrakten i forlængelse af beslutningen om tildeling.

## Kontraktindgåelse

Kontrakten indgås på baggrund af udkastet i bilag 2.

Kontrakten fastlægger de forpligtelser og rettigheder, der vil være gældende mellem parterne i forbindelse med løsning af den opgave, der er omfattet af denne annoncering. Det bemærkes, at kontraktudkastets grundlæggende vilkår ikke kan ændres.

Tilbudsgivers standardvilkår vil ikke være en del af kontraktgrundlaget.

# SPØRGSMÅL

Eventuelle spørgsmål til materialet eller processen kan stilles skriftligt til Helle Antvorskovsenest på det beskrevne tidspunkt i pkt. 8. Tidsplan. Spørgsmål modtaget efter dette tidspunkt vil ikke blive besvaret.

Spørgsmål vil blive besvaret skriftligt og hurtigst muligt, efter de er modtaget. Såvel spørgsmål som svar vil blive tilgængelige for alle tilbudsgivere i anonymiseret form.

Såvel spørgsmål som svar vil inden udvælgelse blive uploadet i anonymiseret form [www.udbud.dk](http://www.udbud.dk). Efter udvælgelse vil spørgsmål og svar blive sendt i anonymiseret form til alle tilbudsgivere, der er udvalgt til at afgive tilbud.

# KONTAKTOPLYSNINGER

Ordregiver er:

Miljøstyrelsen

Tolderlundsvej 1, 5000 Odense C

Kontaktperson: Helle Antvorskov, heant@mst.dk

# TIDSPLAN

Annonceringen forventes gennemført i henhold til nedenstående tidsplan. Der gøres opmærksom på, at ordregiver forbeholder sig ret til at foretage ændringer. Ændringer vil blive meddelt alle tilbudsgiverne.

|  |  |
| --- | --- |
| Fredag d. 08.07.2022 | Opgaven sendes i udbud |
| Mandag d. 08.08.2022 kl 12:00 | Frist for at stille spørgsmål |
| Mandag d. 15.08.2022 kl. 12 | **Ansøgningsfrist** |
| Onsdag d. 17.08.2022 | Forventet underretning om udvælgelse og opfordring til at afgive tilbud |
| Tirsdag d. 23.08.2022 kl 12:00 | Frist for at stille spørgsmål |
| Tirsdag d. 30.08.2022 kl 12:00 | **Frist for afgivelse af tilbud** |
| Fredag d. 02.09.2022 | Forventet tilbagemelding til tilbudsgiverne |
| Uge 36 2022 | Forventet kontraktunderskrivelse og evt. opstartsmøde |